stanford-oval/wikipedia huggingface dataset:
אטול הא דאלו
איים מיושבים > נולהיואראנפארו

נולהיואראנפארו שוכן בין האיים נולהיואראם והאנימאדהו. אורכו 3.8 ק"מ, רוחבו 900 מטר והוא מונה 634 תושבים. שימש כבירת האטול עד 6 במאי 1992.
איים מיושבים > איים נוספים

| אי | מספר תושבים | אורך | רוחב | מידע נוסף |
| --- | --- | --- | --- | --- |
| נייקורנדאו | 2500 | 1730 | 1180 |  |
| נולהיואראם | 2192 | 2170 | 1150 |  |
| ואיקאראדאו | 1732 | 1300 | 690 |  |
| מאקונודאו | 1621 | 200 | 500 | צ'יף: מוחמד אחמד |
| קומונדאו | 1302 | 2350 | 1150 | הוכרז ב-2006 על ידי הממשלה כמסוכן בעקבות ההתחממות הגלובלית וגובהו הנמוך, הממשלה מעוניינת בפינוי תושבי האי לאי חלופי מוגן יותר |
| נלאידאו | 1073 | 780 | 480 |  |
| נאיבאדאו | 749 | 1000 | 350 |  |
| קורינבי | 668 | 800 | 540 |  |
| מאואידאו | 525 | 870 | 600 | צ'יף: אבדור רחמן מוסא |
| הירימאראדאו | 507 | 1050 | 560 |  |
| פיניי | 501 | 1620 | 900 |  |
| קונבורודאו | 339 | 945 | 915 |  |
| פארידאו | 224 | 620 | 480 | באי נמצאת נקודת הגובה הגבוהה ביותר באיים המלדיביים וגובהה הוא 3 מטר |
אילו היו לך כנפיים

אילו היו לך כנפיים (באנגלית: If You Had Wings) היה מתקן שפעל בין ה-5 ביוני 1972 ועד ה-1 ביוני 1987 בארץ המחר של פארק השעשועים ממלכת הקסם בדיסניוורלד שבפלורידה. המתקן פעל בחסות חברת התעופה איסטרן. מתקן זה הביא את המבקרים בו לאתרי היעד של טיסות חברת איסטרן ובהם מקסיקו סיטי, ריו דה ז'ניירו, איי הבהאמס וניו אורלינס.
בתקופה בה מרבית המתקנים בפארק דרשו כרטיסים בתשלום מראש (התשלום היה לפי מספר הכרטיסים וסוגי הכרטיסים), היה מתקן זה בחינם לכל המבקרים.
המתקן היה מעין מתקן אפל המבוסס על שיטת אומנימובר והעביר את המבקרים דרך סדרת חדרים. תחילה חוו המבקרים מעין "המראה" על יד עליה מתונה כאשר על קירות החדר מוקנים ציפורים עפות (בעיקר שחפים) ומטוסים, ובהמשך עברו המבקרים דרך סדרת חדרים בהם הקרינו סצנות שונות של יעדי התיירות - סצנות בהם מראים דייגים, עושי כובעי קש, רקדני לימבו ולהקות מוזיקליות האופייניות לאתרי התיירות. המנגינה שהושמעה ברקע הייתה שיר הנושא בו שולבה סיסמת חברת התעופה: "אילו היו לך כנפים, יכולת לעשות דברים רבים, יכולת להרחיב את עולמך, אילו היו לך כנפים". המוזיקה נועדה (בלא הצלחה) להסתיר את קולות מקרני הסרטים ומקרני השקופיות.
האולם הפופולרי במתקן היה "אולם המהירות" - אולם אליפטי מוארך בו הוקרנו על הקירות (באמצעות מקרן 70 מ"מ) 360° של סרט המציג מבט סביב ממטוס ממריא, רכבת, אדם הגולש על מגלשי מים, רכיבה מהירה על אופנוע, נסיעה ברחפת, וחוזר חלילה. החדר המוארך יצר אשליה של נסיעה במהירות גבוהה, וזאת על אף שמהירות הנסיעה בפועל של המתקן הייתה איטית ביותר, דבר שאיפשר אשליה של זמן נסיעה ארוך מאוד במהירות גבוהה (אף שאיכות הסרטים נמוכה מהמתקנים הרגילים של דיסני המציגים סרטי 360°).
על אף שהמתקן פעל זמן רב, לא היה פופולרי ביותר, וסגירתו לא הביאה למחאה ציבורית. בשנת 1987 ביטלה איסטרן את חסותה, והמתקן נסגר ב-1 ביוני 1987. חברת וולט דיסני הסירה את כל האזכורים של חברת איסטרן שבמתקן ופתחה אותו מחדש בשם אילו יכולת לעוף ב-6 ביוני 1987. כחלק מהשיפוץ והסרת אזכורי איסטרן שונה שיר הנושא של המתקן, דבר שהוביל לירידה נוספת בפופולריות שלו, והוא נסגר סופית ב-4 בינואר 1989.
בעקבות סגירה זו חברת התעופה דלתא הטילה חסותה על המתקן, ושמו שונה למעוף החלום של דלתא. במסגרת מתקן זה הוחלפו כל הסצנות והמסיקה במתקן. חסות זו הופסקה ביוני 1996, ובעקבות הסרת החסות חברת וולט דיסני הוציאה את כל אזכורי דלתא מהמתקן וקראה לו העלייה לאוויר של דיסני (Disney's Take Flight). מתקן זה נסגר בינואר 1998, והוחלף במתקן משגרי החלל של באז שנות אור.
פרודיה על מתקן זה הופיעה בפרק של הסדרה משפחת סימפסון שבו מבקרת המשפחה ב"מרכז אפקוט" ("EFCOT Center") - פרודיה על אפקוט, ונמכרת למשפחה "קולה בחסות חברת איסטרן".
אוניברסיטת ווטרלו

| --- | --- |
סמל אוניברסיטת ווטרלו

בית הספר ליחסים בין-לאומיים
 אוניברסיטת מחקר ציבורית
 על שם:  ווטרלו 
 מוטו:  Concordia cum veritate 
 תקופת הפעילות:  1957–הווה (כ־67 שנים)
 בעלי תפקידים
 נשיא:  ויווק גואל
 יו"ר:  ג'יימס ראש
 סגל:  1,355
 סטודנטים
 כלל הסטודנטים:  40,513
 סטודנטים לתואר ראשון:  34,204
 סטודנטים לתארים מתקדמים:  6,309
 שונות
 הון עצמי:  79.8 מיליון דולר
 מיקום
 מיקום:  ווטרלו, אונטריו
 מדינה:  קנדה קנדה
 קואורדינטות:  43°28′08″N 80°32′24″W﻿ / ﻿43.468888888889°N 80.54°W﻿ / 43.468888888889; -80.54
 www.uwaterloo.ca
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי אוניברסיטת ווטרלו(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי אוניברסיטת ווטרלו(למפת אונטריו רגילה) טורונטו אוטווה מיסיסוגה וינדזור ת'אנדר ביי טימינס קנורה גרייטר סדברי מניטובה קוויבק ארצות הברית מפרץ הדסוןאוניברסיטת ווטרלו(למפת אונטריו מוגדלת) טורונטו אוטווה מיסיסוגה וינדזור ת'אנדר ביי טימינס קנורה גרייטר סדברי מניטובה קוויבק ארצות הברית מפרץ הדסוןאוניברסיטת ווטרלו
 
אוניברסיטת ווטרלו (באנגלית: University of Waterloo; הידועה באנגלית גם כ-UW או UWaterloo) היא אוניברסיטה ציבורית עם דגש רב על מחקר, שנוסדה ב-1957, ונמצאת בעיר ווטרלו שבפרובינציית אונטריו שבקנדה. מספר הסטודנטים בשנת 2022 עמד על 34,204 הלומדים לתואר ראשון ו-6,309 הלומדים לתארים מתקדמים יותר. האוניברסיטה מעסיקה סגל הוראה בן 895 פרופסורים. האוניברסיטה ידועה בין היתר בזכות תוכנית הקו-אופ (אנ') הגדולה בעולם, שמטרתה לשלב חינוך אקדמי עם ניסיון עבודה ממשי, זאת דרך שילוב הסטודנטים במקומות עבודה הקשורים למקצוע לימודיהם כבר משנתם הראשון באוניברסיטה. האוניברסיטה חברה באיגוד של אוניברסיטאות חבר העמים הבריטי ובקבוצת אוניברסיטאות המחקר הקנדי U15.
היסטוריה

האוניברסיטה נוסדה בשנת 1955 תחת השם "התאחדות הפקולטות של מכללת ווטרלו", גוף חצי-אוטונומי כחלק ממכללת ווטרלו (כיום אוניברסיטת ווילפרד לוריאה). נשיאה הראשון של האוניברסיטה, גארי האגי, אסף והעסיק מרצים בנושאי הנדסה ומדעים, ואף קיבל קצבה של $625,000 מהממשלה, ושנת הלימודים הראשונה באוניברסיטה נרשמה ב-1957. מיד לאחר מכן, לאחר משא ומתן שהביא בסופו של דבר לעוינות בין שני הצדדים, הפקולטה למדעים והנדסה ניתקה קשר עם מכללת ווטרלו. ב-1959 ממשלת קנדה יסדה במקומן שלוש אוניברסיטאות - אוניברסיטת ווטרלו לוט'ארן, מכללת סט. ג'רום, ואוניברסיטת ווטרלו; אבל בעוד אוניברסיטת ווטרלו ומכללת סט. ג'ורג' (ידועה כ"מכללת כנסייה") שמרו על קשר הדוק והיו לפדרציה, אוניברסיטת ווטרלו לוט'ארן בחרה להישאר עצמאית.
מוניטין

אוניברסיטת ווטרלו ידועה כאחת האוניברסיטאות המובילות בקנדה בתחומי המדע, המתמטיקה, ההנדסה, ומדעי המחשב. כמו כן, ובעיקר בזכות תוכנית הקו-אופ המצליחה, האוניברסיטה מתגאה בקשריה הרבים שנרקמו בינה לבין חברות רבות בתעשייה, בעיקר בתחום ההי-טק, בהן מיקרוסופט (ביל גייטס, בביקורו באוניברסיטה, ציין כי חברת מיקרוסופט מעסיקה לרוב יותר סטודנטים ובוגרי ווטרלו ממכל אוניברסיטה אחרת), וחברת רים, יצרנית מכשיר הבלאקברי, שמייסדיה הם בוגרי האוניברסיטה. בנוסף לאלו, אוניברסיטת ווטרלו מופיעה מדי שנה באחד מהמקומות הגבוהים ברשימת האוניברסיטאות בקנדה המופצת על ידי המגזין מקלינס ובה נמדדת איכות כל אוניברסיטה על פי קריטריונים שונים המשפיעים על הלימודים בה.
עובדות ונתונים

הפקולטה למתמטיקה של האוניברסיטה היא הגדולה מסוגה בעולם. הפקולטה כוללת את המחלקות למתמטיקה עיונית, מתמטיקה שימושית, קומבינטוריקה ואופטימיזציה, סטטיסטיקה ואקטואריה, מתמטיקה עסקית וחשבונאות, ומדעי המחשב.
בספטמבר 2004, מכונית סולארית אשר שנבנתה באוניברסיטה יצגה אותה במספר תחרויות. מכונית זו שברה את שיא העולם בנסיעה למרחק הרב ביותר במכונית סולארית, בכך שנסעה למרחק של 15,079 ק"מ.
ארגון אקדמי

הפקולטה לבריאות (אנ')
בית הספר למדעי בריאות הציבור
הפקולטה לאמנויות (אנ')
בית הספר לחשבונאות וכספים (אנ')
בית הספר לעיצוב אינטראקציות ומנהל עסקים (אנ')
בית הספר ליחסים בין-לאומיים (אנ') ע"ש ג'ים בלסילי (אנ')
בית הספר לעבודה סוציאלית
הפקולטה להנדסה (אנ')
בית הספר לאדריכלות (אנ')
בית ספר ליזמות ועסקים
הפקולטה לסביבה
בית הספר לסביבה, משאבים וקיימות
בית הספר לתכנון
הפקולטה למתמטיקה (אנ')
בית הספר למדעי המחשב (אנ') ע"ש דיוויד צ'ריטון (אנ')
הפקולטה למדעים (אנ')
בית הספר לאופטומטריה ומדעי הראייה (אנ')
בית הספר לרוקחות (אנ')
דירוגים > דירוג בין-לאומי

דירוג שאנגחאי: מקום 151–200 (2023)
Times Higher Education: מקום 158= (2024)
דירוג QS לאוניברסיטאות: מקום 115 (2024)
דירוגים > דירוג אזורי - קנדה

דירוג שאנגחאי: מקום 6–7 (2023)
Times Higher Education: מקום 7 (2024)
דירוג QS לאוניברסיטאות: מקום 5 (2024)
אולף הראשון, מלך נורווגיה

פסלו של אולף הראשון הניצב על עמוד בכיכר המרכזית של העיר טרונדהיים. אולף אוחז את ראשו הכרות של קרק, העבד שרצח את הוקון זיגרודסון.
אולף טריגבאסון (בנורווגית: Olav Tryggvason;‏ שנות השישים של המאה העשירית – 1000) היה מלך נורווגיה משנת 995 ועד למותו. הוא היה בנו של טריגבי אולפסון, מלך ויקן ועל פי סאגות מאוחרות יותר, הוא היה נינו של האראלד הראשון, מלך נורווגיה הראשון.
אולף לקח חלק חשוב בהנהגתה של הנצרות בנורווגיה. עליו נאמר שהוא בנה את הכנסייה הראשונה בנורווגיה, ב-995 וייסד את העיר טרונדהיים ב-997. בכיכר המרכזית של העיר ניצב פסל שלו.
הידע ההיסטורי עליו דליל. הוא מוזכר בכמה מקורות אנגליים מהתקופה ובכמה קטעי שירה. המקור העתיק ביותר המזכיר אותו בקצרה הוא "מעשי הבישופים של המבורג" של אדם מברמן (1070 לערך). בשנות התשעים של המאה ה-12, נכתבו באיסלנד שתי סאגות אודותיו על ידי אודר סנורסון וגונלאוגר לייפסון. סנורי סטורלוסון נותן תיאור נרחב במחזור העולם שלו, בו הוא עושה שימוש בסאגה של סנורסון כמקור העיקרי לתיאורו. המהימנות של מקורות מאוחרים אלו הוטלה בספק על ידי היסטוריונים מודרניים. המידע בערך זה מבוסס ברובו על מקורות מסאגות מאוחרות.
ראשית חייו

קיימת אי ודאות בנוגע למקום ולתאריך הולדתו של אולף. המקור הכתוב הנורווגי המוקדם ביותר, "ההיסטוריה הנורווגית" מסוף המאה ה-12, מציין שאולף נולד באיי אורקני לאחר שאמו נמלטה מפני רוצחי אביו. מקור אחר מאותה תקופה, "ההיסטוריה של מלכי נורווגיה על פי אגריפ", מציין שאמו של אולף נמלטה מאותה סיבה לאורקני יחד עם אולף עצמו כשהוא היה בן שלוש. כל הסאגות מסכימות שבסופו של דבר מצא אולף את עצמו ברוס של קייב, בחצרו של ולדימיר הראשון, נסיך קייב.
הגרסה של מחזור העולם היא המפורטת ביותר, אם כי המאוחרת ביותר והיא מציגה מרכיבים בסיפור שלא מוזכרים במקורות מוקדמים יותר. מקור זה מציין שאולף נולד זמן קצר לאחר רצח אביו ב-963, בעוד שהמקורות האחרים גורסים שהוא נולד במועד כל שהוא בין 964 לבין 969. עצם קבלת המועד המאוחר יותר מטיל ספק על היותו של אולף צאצא של האראלד הראשון ועל זכותו לטענה על כס המלכות. סנורי סטורלוסון טוען בסאגה שחיבר אודות אולף שהוא נולד באיון שבו אמו, אסטריד, בתו של אריק ביודסקלה, התחבאה מרוצחי בעלה, שהונהגו על ידי האראלד השני, בנו של אריק "גרזן הדם". האראלד השני ואחיו לקחו את כס המלכות מהוקון "הטוב". אסטריד נמלטה לבית אביה באופלנד ועברה לשוודיה, שם היא הייתה סבורה שהיא ואולף ימצאו מקום מבטחים. האראלד שלח שליחים למלך שוודיה וביקש את רשותו לקחת את הילד בחזרה לנורווגיה, שם הייתה אמורה לגדל אותו אמו של האראלד, גונהילד. המלך השוודי אף צירף אליהם אנשים שייקחו את הילד, אך ללא הצלחה. לאחר התכתשות קצרה, נמלטה אסטריד שוב יחד עם בנה. בפעם הזאת הם שמו את פעמיהם לרוס של קייב, שם אחיה של אסטריד, זיגרוד, פעל בשירותו של ולדימיר הראשון. אולף היה בן שלוש כאשר הם הפליגו לנובגורוד. המסע לא נחל הצלחה. במהלך מסעם בים הבלטי הם נשבו על ידי ויקינגים-אסטונים, והאנשים שהיו על סיפון הספינה נהרגו או נלקחו כעבדים. אולף הפך להיות עבדו של אדם בשם קלרקון, יחד עם אביו המאמץ, תורולף ובנו תורגילס. קלרקון החשיב את תורלוף כמבוגר מדי כדי שיהיה לעבד והרג אותו. לאחר מכן הוא מכר את שני הנערים לאדם בשם קלרק. לאחר מכן נמכר אולף לאדם בשם ריס תמורת גלימה משובחת. שש שנים לאחר מכן, נסע זיגרוד אריקסון לאסטוניה כדי לגבות מיסים עבור המלך ולדימיר. הוא ראה נער שלא נראה לו כיליד המקום. הוא שאל את הילד על משפחתו והילד אמר לו שהוא אולף, בנם של טריגבי אולפסון ושל אסטריד. לאחר מכן נסע זיגרוד לריס, פדה את אולף ואת תורגילס מעבדותם ולקח אותם איתו לנובוגורד כדי שיחיו שם תחת חסותו של ולדימיר.
בהמשך הסיפור, עדיין על פי מחזור העולם, באחד הימים נתקל אולף בשוק של נובגורוד בקלרקון, שבזמנו שבה אותו ורצח את אביו המאמץ. אולף הרג את קלרקון במכת גרזן בראשו. ההמון רדף אחר הנער הצעיר כאשר הוא נמלט למגינתו, אלוגיה, רעייתו של ולדימיר, כדי להרוג אותו על המעשה. רק לאחר שאלוגיה שילמה כופר דמים עבור אולף, שכחה חמת ההמון. לאחר שאולף בגר, עשה אותו ולדימיר למפקד על חייליו, אך לאחר זמן מה נעשה ולדימיר מודאג בשל האהדה שרחשו חייליו לאולף. בשל חששו מהאיום שאולף עלול היה להוות לשלטונו, הפסיק ולדימיר להתייחס בחביבות לאולף. אולף החליט שעדיף לו לחפש את מזלו במקום אחר ושם פעמיו לארצות הבלטיות.
נישואים

על פי מחזור העולם, לאחר שעזב אולף את נובוגורוד, הוא ביצע פשיטות על יישובים ועל נמלים ונחל הצלחה. ב-982 הוא נלכד בסערה ועגן בנמל בארץ הונדים, שם הוא הכיר את גיירה, בתו של המלך בוריסלב. גיירה משלה על אותו חלק מארץ הוונדים שבו נחת אולף והוצע לו ולאנשיו להעביר שם את החורף. אולף קיבל את ההצעה ולאחר תקופת חיזור אחר גיירה הוא נשא אותה לאישה. אולף החל להחזיר למוטב את הברונים שתחת שלטונה של גיירה סירבו לשלם מיסים. לאחר המערכות המוצלחות הללו, הוא חזר לפשוט על סקונה ועל גוטלנד.
הברית עם אוטו השני

אוטו השני, קיסר האימפריה הרומית הקדושה כינס צבא גדול של סקסונים, פרנקים, פריזים וונדים, כדי להילחם כנגד הדנים הפגנים. אולף היה חלק מצבא זה, שכן חמו היה מלך הוונדים. צבאו של אוטו התייצב מול צבאותיהם של האראלד "כחול השן", מלך דנמרק ושל הוקון זיגרודסון, שליט נורווגיה, על קו הביצורים דנווירגה שעל גבול שלזוויג. צבאו של אוטו לא הצליח לפרוץ את קו הביצורים, ולפיכך הוא שינה את הטקטיקה שלו, עקף אותו בהפלגה ונחת ביוטלנד עם צי גדול. אוטו ניצח בקרב גדול שם ואילץ את האראלד ואת הוקון על צבאותיהם להמיר את דתם לנצרות. לאחר מכן שבו אנשי צבאו של אוטו למולדותיהם. האראלד החזיק באמונתו החדשה, אך הוקון המשיך להחזיק באמונתו הישנה כאשר שב למולדתו.
מותה של גיירה וההתנצרות

לאחר שבילה אולף שלוש שנים בארץ הוונדים, מתה גיירה. הוא שקע בצער כה רב עד כי הוא לא היה מסוגל עוד להישאר שם וב-984 הוא חזר לעסוק בפשיטות ימיות. מפריסלנד הוא פלש לאיים ההברידיים. לאחר ארבע שנים הוא נחת באחד מאיי סילי. הוא שמע על מגיד עתידות שחי שם. מתוך שאיפה לבחון את האיש, הוא שלח את אחד מאנשיו שיעמיד פנים שהוא אולף, אך לא ניתן היה לשטות באיש ואולף יצא לפגוש אותו והשתכנע ביכולותיו. מגיד העתידות ניבא לו נבואה שהתגשמה. אולף תקף כנופיה של מורדים והמקרה השפיע עליו לטבול לנצרות. במילון אוקספורד לקדושים כותב דייוויד יו פרמר ש"זה מפתה" לזהות את מגיד העתידות עם לידה הקדוש שחי באי סנט הלנה שבאיי סילי.
על פי דיווח אחר, הוטבל אולף על ידי אלפה הקדוש מקנטרברי ליד אנדובר שבהמפשייר ב-994. בכל אופן, מציינת הנרייטה ליסר, המחברת של הערך על אלפה במילון הביוגרפיה הלאומי, שאולף כבר הוטבל לנצרות קודם לכן והאירוע באנדובר היה למעשה אישור רשמי לאמונתו החדשה, חלק מהסכם שנכרת עם אולף בו הוא הסכים להפסיק את פשיטותיו על אנגליה.
נישואים לגיתה

ב-988 הפליג אולף לאנגליה לרגל אספת עם שכונסה על ידי הנסיכה גיתה, אחותו למחצה של גלוניאירן, מלך דבלין. גיתה הייתה אלמנתו של רוזן והיא חיפשה בן זוג חדש. גברים רבים חיזרו אחריה, אך גיידה העדיפה את אולף, למרות שהוא היה לבוש פחות יפה מהמחזרים האחרים. השניים עמדו להינשא, אך אדם אחר, אלפווין, הביע את התנגדותו וקרא לעריכת דו-קרב בינו לבין אולף ואנשיו. אולף ואנשיו לחמו כנגד אלפווין ואנשיו וניצחו בכל הקרבות, אך לא הרגו אף אחד מהם. אלפווין נצטווה לעזוב את הארץ ויותר הוא לא שב לאנגליה. גיתה נישאה לאולף והם בילו את זמנם בין אנגליה לבין אירלנד.
העלייה לכס המלכות

ב-995 החלו לצוץ שמועות בנורווגיה על מלך ממוצא נורווגי שמולך באירלנד. ידיעה זו הגיעה לאוזניו של הוקון זיגרודסון, ששלח את תורר קלקה לאירלנד, שם הוא העמיד פני סוחר, כדי לראות את בנו של טריגבי אולפסון. הוקון אמר לתורר שהוא מוכן לשוב לנורווגיה. תורר התיידד עם אולף וסיפר לו על המצב בנורווגיה, שהוקון זיגרודסון נעשה בלתי אהוד על ידי התושבים, בשל העובדה שלעיתים קרובות הוא לקח את בנותיהם של אנשי האצולה כפילגשים, על פי זכותו כשליט וכאשר הוא מאס בהן הוא שילח אותן לבתיהן לאחר שבוע או שבועיים. כוחו גם נחלש עקב המאבקים הבלתי פוסקים עם המלך הדני על רקע סירובו לקבל את האמונה הנוצרית.
אולף ניצל את ההזדמנות והפליג לנורווגיה. בהגיעו החלו רבים לקחת חלק במרד כנגד הוקון, שאולץ למצוא  מחבוא בדיר חזירים, יחד עם קרק, שהיה אחד מעבדיו. כאשר פגש אולף את המורדים, הם קיבלו אותו כמלכם ויחד הם החלו לערוך חיפושים אחר הוקון. בסופו של דבר הם הגיעו לחווה שבה הסתתרו הוקון וקרק, אך הם לא הצליחו למצוא אותם. אולף כינס את האנשים בסמוך לדיר החזירים והכריז על פרס שיוענק לאיש שיהרוג את הוקון. השניים שמעו את הנאום והוקון חשש שקרק, לאחר ששמע את הכרזתו של אולף, יבגוד בו ויהרוג אותו תמורת הפרס. הוא לא היה יכול לעזוב את דיר החזירים ולא לשמור על ערנות לאורך זמן, וכאשר הוא נרדם, נטל קרק סכין וערף את ראשו של הוקון. ביום המחרת יצא העבד לאולף והגיש לו את ראשו של הוקון. אולף לא העניק לו את הפרס המובטח ותחת זאת הוא ערף את ראשו של קרק.
לאחר הכרזתו כמלך נורווגיה, יצא אולף לסייר באזורים בממלכה שלא היו תחת שלטונו של הוקון, אלא תחת שלטונו הישיר של מלך דנמרק. גם באזורים אלו נשבעו אליו התושבים אמונים. אולף דרש שכולם יטבלו לנצרות והם הסכימו באי רצון.
מלכותו

ב-997 קבע אולף את מרכזו השלטוני בטרונדהיים, המקום בו הוא כינס את האספה הראשונה יחד עם המורדים כנגד הוקון. מיקום העיר היה אידיאלי בשל הפיתול של נהר נידלבה לפני שהוא נשפך לפיורד ושיצר חצי אי שניתן להגנה בקלות כנגד מתקפות קרקעיות על ידי בניית חומה קצרה.
אולף המשיך לקדם את הנצרות במשך כל תקופת מלכותו. הוא ניצר את מגלה הארצות לייב אייריקסון וזה האחרון לקח איתו כומר בשובו לגרינלנד כדי שימיר את דתם של שאר קרובי משפחתו. אולף גם המיר לנצרות את דתם של תושבי איי אורקני ושל הרוזן שלהם. באותה תקופה היו האיים חלק משטחה של נורווגיה.
הועלה הרעיון שאולף שאף למלוך על ממלכה סקנדינבית נוצרית מאוחדת וידוע שהוא ביצע גישושים לטובת נישואים עם זיגריד "היהירה", מלכת שוודיה, אך המשא ומתן נכשל עקב אמונתה הפגנית האדוקה. תחת זאת הוא הפך אותה לאויבתו והוא לא היסס להיות מעורב בעימות עם סוון הראשון, מלך דנמרק, כאשר הוא נשא לאישה את אחותו של סוון, תירה, שנמלטה מבעלה עובד האלילים, בוריסלב, מלך הונדים, בניגוד למצוותו של אחיה.
הן אשתו האירית והן אשתו הוונדית, הביאו לאולף עושר ומזל, אך על פי הסאגות, נישואים אלו היו בעוכריו, בשל המשלחת הצבאית שאורגנה בשנת 1000 לכבוש את אדמותיה של תירה מידיו של בוריסלב וליד חופי האי סובלודר הוא נפל קורבן למארב משולב של ספינות שוודיות, דניות וונדיות ושל הספינות של בניו של הוקון. הקרב הסתיים במותו של אולף שלחם עד לסופו על סיפונה של ספינתו הגדולה ביותר, "הנחש הארוך" (Ormen Lange), הספינה החזקה ביותר בכל רחבי הצפון. הוא זינק מהסיפון ומעולם לא נראה עוד.
בראשית המאה ה-11 פלש לנורווגיה ראש שבט ויקינגי בשם טריגבי, שטען שהוא בנם של אולף ושל גיידה. פלישתו נבלמה על ידי כוחות שהיו נאמנים לקנוט הגדול, בנו של סוון הראשון, מלך דנמרק.
שמועות על הישרדותו

למשך זמן מה לאחר קרב סבולדר, נפוצו שמועות שאולף שרד את קפיצתו למים ושהוא הגיע למקום מבטחים. בין השאר נפוצו שמועות שהוא נראה ברומא, בירושלים ובמקומות נוספים באירופה ובמרחב הים התיכון. הן אתלרד השני, מלך אנגליה והן אחותו של אולף, אסטריד, קיבלו לכאורה מתנות מאולף זמן רב לאחר שהיה ברור שהוא מת. הדיווח האחרון על כך שהוא נראה היה משנת 1046.
הגעתו של אולף הראשון לנורווגיה
קרב סובלודר
אוניברסיטת וילאנובה

| --- | --- |
לוגו האוניברסיטה

 אוניברסיטה פרטית
 על שם:  Thomas of Villanova 
 מוטו:  Veritas, Unitas, Caritas (אמת, אחדות, צדקה)
 תקופת הפעילות:  1842–הווה (כ־182 שנים)
 בעלי תפקידים
 נשיא:  פיטר דונהיו
 סגל:  545
 סטודנטים
 :  10,850 (2019)
 מיקום
 מיקום:  וילאנובה, פנסילבניה ארצות הברית
 מדינה:  ארצות הברית ארצות הברית
 קואורדינטות:  40°02′16″N 75°20′15″W﻿ / ﻿40.03771°N 75.33755°W﻿ / 40.03771; -75.33755
 אתר האוניברסיטה
  (למפת ארצות הברית מוגדלת) וושינגטון ניו יורק לוס אנג'לס סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת וילאנובה(למפת ארצות הברית רגילה) וושינגטון ניו יורק לוס אנג'לס סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת וילאנובה(למפת פנסילבניה רגילה) האריסברג פילדלפיה פיטסבורג אלנטאון אירי סקרנטון וילאמספורט ניו יורק ניו ג'רזי  מרילנד דל. ויר. מע. א ו ה י ו  ימת איריאוניברסיטת וילאנובה(למפת פנסילבניה מוגדלת) האריסברג פילדלפיה פיטסבורג אלנטאון אירי סקרנטון וילאמספורט ניו יורק ניו ג'רזי  מרילנד דל. ויר. מע. א ו ה י ו  ימת איריאוניברסיטת וילאנובה
 
אוניברסיטת וילאנובה (באנגלית: Villanova University) היא אוניברסיטה פרטית קתולית, הנמצאת בעיר וילאנובה שבפנסילבניה, ארצות הברית. האוניברסיטה, הקרויה על שמו של הקדוש תומאס מווילאנובה, היא האוניברסיטה הקתולית הוותיקה ביותר בפנסילבניה, וכן האוניברסיטה האוגוסטיקנית היחידה בארצות הברית.
היסטוריה

באוקטובר 1841, רכשו שני נזירים אירים אוגוסטינים מפילדלפיה את אחוזת "בל אייר" אשר במחוז דלאוור בפנסילבניה, ובשנת 1842 הקימו במקום את "המכללה האוגוסטינית של וילאנובה". המהומות הנייטיביסטיות בפילדלפיה ב-1844 הביאו לקשיים כלכליים של הקהילה האוגוסטינית, בגינם נסגרה המכללה בין 1845 ל-1846. במרץ 1848, אישר מושל פנסילבניה את הפיכת האוניברסיטה לתאגיד, ובכך ניתן לה הזכות להעניק תוארים אקדמיים רשמיים. ב-18 בנובמבר 1853 הפכה המכללה באופן רשמי לאוניברסיטה, ושינתה את שמה ל"אוניברסיטת וילאנובה". ב-1855 בגר המחזור הראשון של האוניברסיטה. בשנת 1857 נסגרה האוניברסיטה בשנית, בשל הפאניקה של 1857, והיא חזרה לפעול רק בספטמבר 1865, בסיומה של מלחמת האזרחים האמריקנית.
ב-76 שנותיה הראשונות למדו באוניברסיטה גברים בלבד, עד לשנת 1918 בה נפתחו קורסי ערב לנזירות, על מנת שיוכלו ללמד בבתי ספר נוצריים פרטיים. בשנת 1938 הוענק לראשונה תואר במשפטים לסטודנטית. רק בשנת 1968 הפכו הלימודים באוניברסיטה למעורבים מגדרית באופן מוחלט.
במהלך מלחמת העולם השנייה הייתה וילאנובה אחת מ-131 האוניברסיטאות בארצות הברית בהן פעלה "תוכנית ההדרכה של מכללת חיל הים V-12" (אנ'), אשר הציעה הסמכה של סטודנטים לצי ארצות הברית. לאורך השנים הכשירה אוניברסיטת וילאנובה 25 אדמירלים וגנרלים בצי הצבאי ובחיל הנחתים, בהתאמה; זהו מספר האדמירלים והגנרלים הגבוה ביתר מבין כל אוניברסיטאות המדינה, מלבד האקדמיה הימית של ארצות הברית.
קמפוס

שטחה של אוניברסיטת וילאנובה הוא כ-1.1 קילומטרים רבועים, והיא מרוחקת כ-19 קילומטרים ממרכז העיר פילדלפיה. שטח האוניברסיטה מחולק לשלושה קמפוסים, שנמצאים במרחק הליכה אחד מהשני: בקמפוס הראשי מצויים מרבית בנייני הלימוד, וכן הספרייה ובנייני ההנהלה; הקמפוס המערבי כולל את בית הספר למשפטים; והקמפוס הדרומי כולל את מגורי תלמידי השנה הראשונה.
באוניברסיטה חמש פקולטות: המכללה למדע ומדעי הרוח, המכללה להנדסה, המכללה לסיעוד, בית הספר לעסקים ובית הספר למשפטים.
דירוג אקדמי

על פי הדירוג של עיתון פורבס לשנת 2019, מדורגת וילאנובה כאוניברסיטה ה-72 באיכותה בארצות הברית. בשנת 2020 דירג אותה מגזין U.S. News & World Report במקום ה-49, בעוד ה-Times Higher Education והוול סטריט ג'ורנל דירגו אותה במקום ה-129.
ספורט

קבוצות הספורט של האוניברסיטה מכונות "וילאנובה ויילדקטס" (Villanova Wildcats). כל הקבוצות משתתפות בליגת המכללות הבכירה של ארצות הברית (NCAA Division I), ומרביתן משובצות במחוז ה-Big East. לאוניברסיטה קבוצות גברים ונשים בטורנירי כדורסל, לקרוס, כדורגל, טניס, ריצת שדה, שחייה, קפיצה למים ואתלטיקה, וכן קבוצות גברים בבייסבול, פוטבול וגולף, וקבוצות נשים בכדורעף, הוקי שדה, סופטבול, כדורמים וחתירה.
מבין קבוצות הגברים של הוויילדקטס, קבוצת הכדורסל זכתה באליפות ליגת המכללות בעונות 1985, 2016 ו-2018, קבוצת ריצת השדה זכתה ב-1966, 1967, 1968 ו-1970, קבוצת האתלטיקה זכתה ב-1957, 1968, 1971 ו-1979, וקבוצת הפוטבול זכתה ב-2009. קבוצת הנשים בריצת שדה זכתה באליפות המכללות שש פעמים ברציפות, בין 1989–1994, וכן ב-1998, 2009 ו-2010.
בוגרים מוכרים

רבים מבוגרי האוניברסיטה התפרסמו לאחר לימודיהם:
מבין הבוגרים אשר התפרסמו בתחומי הממשל והצבא בולטים מושל פנסילבניה אד רנדל, מושל קונטיקט ג'ון רולנד, הסנאטורית קלי איוט, ראש השירות החשאי של ארצות הברית ג'וזף קלנסי, ומפקדי פיקוד מרכז של ארצות הברית ויליאם פאלון ואנתוני זיני. בוגרים בולטים נוספים כוללים את הארכיבישוף ג'ון ג'וזף או'קונור ואת נשיא אוניברסיטת סטנפורד ג'ון הנסי.
מבין האישים הבולטים בתחום התרבות ניתן למנות את השחקנים ג'ון פוליטו ומריה בלו, ואת הזמרים טים האוזר, ג'ים קרוצ'י ודון מקליין. כמו כן הצטיינו לאחר לימודיהם שחקן הפוטבול האווי לונג, ושחקני הכדורסל פול אריזין, כריס פורד וקייל לאורי.
גלריית מבנים

מנזר סנט תומאס
טירת Corr
אולם Old Falvey
"אולם הבוגרים"
הערות שוליים

↑  היסטוריה של אוניברסיטת וילאנובה, באתר אנציקלופדיה בריטניקה
1 2  היסטוריה של אוניברסיטת וילאנובה, באתר villanovan.com,‏ 23 ביולי 2017
↑  לימודים אקדמיים, באתר האוניברסיטה
↑  דירוג האוניברסיטאות הטובות ביותר בארצות הברית, באתר פורבס, 15 באוגוסט 2019
↑  דירוג האוניברסיטאות הטובות ביותר בארצות הברית, באתר usnews.com,‏ 2020
↑  דירוג האוניברסיטאות הטובות ביותר בארצות הברית, באתר timeshighereducation.com,‏ 2020
↑  האתר הרשמי של וילאנובה ויילדקטס
| --- | --- |
בקרת זהויות :  NLI: 987007599107805171  GND: 1029982-8  ISNI: 0000 0001 0381 6134  LCCN: no2007129027  MusicBrainz: f7ad5b8a-75f1-4134-91ae-aaacc6ed3a9b  VIAF: 143964957   WorldCat (עם VIAF): 143964957 
כנסיית סנט תומאס שבשטח האוניברסיטה